Mukarama Abdulai

**Mukarama Abdulai** nyɛla bol'ŋmɛra ŋun yi Ghana na. O nyɛla Ghana boli ŋmɛri biŋ ŋun ŋmɛri tooni n tiri "Spanish club Deportivo Alavés. Bɛ dɔɣi o  la silimin goli October biɛɣu pia ni ayɔbu, yuuni 2002.

## O shikuru baŋsim bohambu

### '''University  For Development Studies (UDS).'''
Yuuni 2018, bɛ daa kpuɣi Mukarama niŋ Shikuru shɛli ti ni boli "University For Development Studies (UDS)" la. O ni daa kpe Shikuru ŋɔ ni o daa pahi la boli ŋmɛriba ban pun be di ni zuɣu. Yuuni 2019 bɛ ni daa ti yɛn ŋmɛ  "8th edition of the Ghana University Sports Association (GUSA) mini games" la, ŋuni ka bɛ daa che ka o gari tooni lee shikuru ŋɔ paɣaba ŋɔ bɔli ŋmɛri tooni (captain). O no daa gari tooni zaŋ paɣaba ŋɔ ŋmɛ bolli ŋɔ bɛ daa nyɛla ban di nasara. Bipuɣingu ŋɔ daa nyɛla ŋun di pɔra ata bolli li ŋɔ ŋmɛbu ni. So da bi tooi di pɔri paagi o. Ka di zuɣu daa che ka bɛ piigi o bol'ŋmɛri ŋun ti pɔri pam bolli ŋɔ ŋmɛbu ni. Bɛ daa lan piigi o boli ŋmɛri ŋun kpaŋ o maŋa nyaŋ sɔ kam.

#### Tyler Junior College.
Yuuni 2019,silimiin gɔli August, O daa nyɛla bɛ ni zaŋ sɔ chaŋ ni o ti tuɣi o bohambu Shikuru shɛli din be Texas, USA ka di  yuli booni Tyler Junior College la. O daa nyɛla ŋun be bohambu ŋɔ ni ka lan ŋmɛri o bɔlli.. "Tyler Junior College women's soccer team" la ni daa yɛn ŋmɛ bɛ yuuni yuuni bɔla ni bɛ bɔli ŋmɛri taba la, Mukarama daa nyɛla ŋun di pɔɣu pishi ni ayɔpɔin (27 goals). Ka daa lan nyɛ ŋun sɔŋ ka bɛ di pɔɣu  pia ni ata (13 goals). O kpaŋ maŋa lala  diɛma ŋɔ ni daa che ka bɛ kpuɣi kpaŋ maŋa kopu din nyɛ (2019 NJCAA Gulf South District Championship). Bɛ daa lan di nasara zaŋ chaŋ "NJCAA Women's Soccer Championship". 

Bɛ ni daa ti yɛn labi ŋmɛ lala tabɔ bɔlli ŋɔ o daa lan nyɛla ŋun di pɔɣu pishi ni ata,ka sɔŋ ka bɛ di pɔɣu pia. O lala kpaŋ maŋa ŋɔ daa lan nyɛla din sɔŋsi ka kpuɣi "2020 "NJCAA Gulf South District Championship" mini "NJCAA Women's Soccer Championship" n pahi bɛ buyi ni. Din bo ŋɔ wuhi ya ni bɛ daa kpuɣi li mi pa taba buyi ka naɣibu ka dini. Bɛ marchi di daa nyɛ bahigu o da nyɛla ŋun di "brace" Tyler College ni daa di Salt Lake (Utah) 2-0 la,ka di daa naai 18-0. Diɛma ni yiɣi jam ŋɔ ni daa ti yɛn naai, bɛ daa piigi o la pɔdiri gonaati,pɔnchi nima kpɛma ni bol'ŋmɛri sɔ sɔkam ni mali nintiɣili ti. 

## Bɔlli ŋmɛbu piligu
Abdulai Mukarama daa kpe la "Ghana Premier League" yaɣili Northern Ladies FC,yuuni  2011 o ni daa nyɛ yuma awɔi.Bɛ ni daa pili bɛ yuuni 2020-21 yuuni bola la ŋmɛbu, o daa di la pɔri ata bɛ mini Ashtown Ladies  ni daa ŋmɛ silimin gɔli 17th,January 2021. Amaa Ashtown Ladies gba daa nyɛla ban pii pɔ yini,ka bɔlli maa daa naa 3-1. Mukarama daa di la pɔra ayi tuuli minti pihinahi ni anu la ni(first half),bɛ ni daa yi n ti vuhi ka labi na, ka o daa di pɔ yini ka di niŋ pɔra ata,pɔ yini (3-1).Lala maachi ŋɔ n daa nyɛ bɛ ni di shɛli nasara tuuli.

Silimin gɔli 16 July 2021, Deportivo Alavés Gloriosas, daa yina ti di gbana zuɣu ni Mukarama ŋmɛ bɔlli tiba yuma ayi,ka kpuɣi alikawle ni o be bɛ sani hali ni yuuni 2023.

## Tiŋduya bɔlli ŋmɛbu lahabaya
Ŋuni n daa nyɛ bɔlli ŋmɛri kpɛma (captain) n ti Ghana bipuɣinsi bɔlli li ŋmɛriba  "2018 FIFA U-17 Women's World Cup" din daa ŋmu Uruguay la. Bɛ daa ti o salima namda di ni daa niŋ ka o di pɔ gahinda di baa ayopɔin ka sɔŋ ka bɛ di baa ayi la. Ghana mini Uruguay (tiŋgbani shɛli ni bɔlla ŋɔ ni daa ŋmɛri la), o ko daa nyɛla ŋun di pɔra ata. Ka bɛ daa lan ti o "Bronze Ball". O ŋmariga ni daa puhi bɔlli ŋɔ ŋmɛbu ni, O mini Grace Asantewaa ni Faustina Ampah daa kpaɣiri taba bɔ SWAG nim' "paɣaba bɔlli ŋmɛri gonaati tali yuuni 2018, ka o daa lan di li. Yuuni 2019, "2019 WAFU Zone B Women's Cup" nima daa nyɛla ban boli o ni o ti ŋmɛ bɔlli sɔŋ ba. O ni daa chaŋ, Ghanamini Senegal n daa ŋmɛ maachi tuuli, ka o daa di pɔɣu ti Ghana. Ghana daa nyɛla ban di nasara Senegal zuɣu di ni daa niŋ ka bɔlli ŋɔ yiɣisi pɔra ayi yoli (2-0). Din nyaaŋa bɛ daa zaŋ Mukarama pahi Ghana bɔlli ŋmɛriba ban yuma chaŋ yuun pishi pɔlo. Bɛ daa lan piigi o bɛ bɔli ŋmɛri kpɛm guli bɛ mini Morocco nima zosimli bɔlli din daa yɛn ŋmɛ silimin gɔli November 2022 yuuni la. Lala bɔlli ŋɔ daa ŋmɛ la silimin gɔli 23 November 2020.Ghana daa lee bi tooi di la nasara lala maachi ŋɔ ni,dama Morocco daa di Ghana pɔ yini yɔli. Amaa,bɛ ni daa ti yɛn ŋmɛ n pahi buyi, o daa nyɛla ŋun di "brace". Di daa nyɛla din sɔŋ ka Ghana di nasara pɔra anahi yɔli (4-0). 

## Kpaŋ maŋ pina
**Ghana**
* WAFU Zone B Women's Cup Third place : 2019

## O maŋa maŋa ni di pini shɛŋa
*FIFA Under 17 Women's World Cup Golden Shoe: 2018
* FIFA Under 17 Women's World Cup Bronze Ball: 2018
* SWAG Women's Footballer of the Year: 2018
* Ghana Football Awards Women's Footballer of the Year: 2019
* Ghana Football Awards Rising Star Award: 2019

## Kundivira